《游崆峒和洪邑侯壁间韵》
明代·谢之栋

春江原是古芳洲，别野岩开紫气浮。九转丹成遗胜概，十竿翠拥到林幽。

水流石乳全飞玉，苔积云桥几度秋。碧海三山天外落，平原万井镜中收。

尘世欣逢勾漏令，江湖犹有子陵裘。梅花带雪矜残腊，属笔还谁纪豫游。

作者简介：谢之栋，阳春人。明思宗崇祯十五年（一六四二）贡生。事见清康熙《阳春县志》卷八。